钦定古今图书集成/历象汇编/历法典/第074卷 > 章俊卿考索 > 月道阴历阳历
## 钦定古今图书集成/历象汇编/历法典/第074卷 > 章俊卿考索 > 月道阴历阳历

《班志》曰：“阳历者，先朔而月生；阴历者，后朔而月生。”一
行曰日道表曰阳历，其里曰阴历。夫朔而后月生，所
谓三日哉生明，月之三日为朏是也。先朔之月为晦，
今而日月生何也？按邓平等法，一月之日，止于二十
九日半强，是一月犹馀半日弱也。其曰先朔月生，后
朔月生，此必半日之间，合朔有迟速，故月生有先后。
“藉之以历，明之曰阳曰阴也。又不然，则《太初历》犹用
平朔而未用定朔也。一行所谓日道表为阳历，里为
阴历者，此以日道为主，而配验月道之交，有表有里，
故历之名亦曰阳曰阴也。”一行《九道议》曰：“阴阳历交，
或在四立，或在分至，所交并同，而出入之行异。盖九
道者，月道也。青道二，朱道二，白道二”，黑道二，八行兼
黄道而为九也。曰“阴阳历交”者，月道自里而交于日
道之表，或自表而交于日道之里，故曰《阴阳交历》也。
日所交则同，而出入之行异者，以月道交日道，春分
与秋分同，冬至与夏至同，其于四立也亦然。特其所
以不同者，黄道居中，月道或出其东而入其西，或入
其北而出其南也。所谓“东交于角，西交于奎”是也。又
有朔交、望交者，朔交为初交，望交为中交也，皆视阴
阳历而正其行也。然则《阴阳历》之名，正为日月之会，
朔望之交设耳。青赤为阳，白黑为阴，阴为里，阳为表，
九岁而一终，谓之九道，百七年而小终，八十一章而
九终。